Sideslep til ålmannvegen som går fra Ulevåvatnet til Væringsdalen.
Merk, befaring 10.10.14:
Etter befaring ved Telemark fylkeskommune 10.10.14 ble det fastslått at nordlige del slik den tidligere var lagt inn ikke eksisterer. For å løse dette teknisk ble denne derfor utskilt som eget enkeltminne og vernestatus endret til fjernet. Videre ble den reelle forlengingen av sideslepet som fortsetter mot vest-nordvest innmålt med CPOS og knyttet til resten av kulturminnet. Også her var det nødvendig å opprette et eget enkeltminne, men dette fikk samme vernestatus (og av praktiske årsaker samme bredde) som tidligere innlagt sideslep. Reell bredde på stiene og tråkkene som utgjør disse ferdselsveiene er i virkeligheten ikke 2 meter, men snarere 30-50 cm. Mange steder går det flere parallelle løp, men kun et slikt løp ble innmålt i denne omgang. Dette var et løp som fortsatte videre fra det løpet som var lagt inn. Sideslepet blir foreløpig ikke trukket lenger vest enn slik det fremstår på dette askeladden id da det rundt lokalitetens vestlige ende antas at sideslepet har truffet på Ålmannvegen som her antas å ha kommet opp fra nordøst. Ved befaringen 10.10.14 lyktes det ikke å identifisere et slikt stikryss, men med mer tid kan det ikke utelukkes at dette vil være mulig.